Ján Drgonec, nar. 20. 4. 1952. Roku 1976 absolvoval Právnickú fakultu Univerzity Komenského v Bratislave. Od. 21. 1. 1993 do 21. 1. 2000 pôsobil ako sudca prvého Ústavného súdu Slovenskej republiky. Od roku 1994 zároveň zastupoval Slovenskú republiku v podkomisii pre ústavné právo zriadenej Európskou komisiou pre demokraciu prostredníctvom práva (orgán Rady Európy). Roku 1990 pôsobil ako člen pracovnej skupiny Slovenskej národnej rady na prípravu návrhu tlačového zákona, viedol skupinu právnych odborníkov zriadenú pri Ministerstve zdravotníctva SR za účelom prípravy novej právnej úpravy zdravotníckej starostlivosti (1990-1992), ktorú Národná rada SR schválila ako zákon č. 277/1994 Z. z. Pred nástupom do funkcie sudcu Ústavného súdu SR pôsobil v oblasti právnej vedy a výskumu v Ústave štátu a práva SAV ako vedúci vedecký pracovník a vedúci Oddelenia občianskeho a obchodného práva. Ako hosťujúci profesor roku 1998 prednášal jeden semester na Texaskej univerzite v Austine, roku 1992 absolvoval dlhodobý študijný pobyt vo Švajčiarskom ústave pre porovnávacie právo v Lausanne. Ako autor uverejnil množstvo prác z odvetvia ústavného práva, porovnávacieho práva, medicínskeho práva, počítačového práva a obchodného práva. Najvýznamnejšie diela predstavuje desať knižne uverejnených titulov, medzi ktoré patrí monografia Základné práva a slobody podľa Ústavy Slovenskej republiky (Zv. 1. MANZ 1997 a Zv. 2 MANZ 1999) a ďalej napr. Ústavné práva a zdravotníctvo (Archa 1996), Právne kultúry Ázie a Afriky (Veda 1991), Moderná medicína a právo (Obzor 1982; II. vydanie Obzor 1988) alebo Tlačové právo na Slovensku (Archa 1996), ktoré bolo ocenené prémiou Sekcie pre odbornú literatúru a počítačové programy Slovenského literárneho fondu zo rok 1995. Okrem knižne vydaných diel je aj autorom viac ako 100 pôvodných vedeckých článkov v právnických časopisoch vydávaných nielen v Slovenskej republike, ale aj Českej republike, Francúzsku, Juhoafrickej republike, Maďarsku, Nemecku, Švajčiarsku a Veľkej Británii. Uverejnil viac ako sto článkov popularizačnej povahy o právnych otázkach v novinách a časopisoch, okrem iného celoročný seriál Človek, právo a moderná doba v mesačníku Elektrón/Zenit, alebo seriál Zakázané či dovolené? v týždenníku Kultúrny život (1991). Rozmanité právne otázky sa stali tiež predmetom 90 rozhovorov, medzi ktoré patria rozhovory na titulnej strane a celostranové rozhovory pre veľkonákladové denníky, televíziu a rozhlas. Ján Drgonec získal roku 1977 titul doktora práv (JUDr.) v odvetví dejiny štátu a práva. Od roku 1981 je kandidátom právnych vied (CSc.) v odbore hospodárske a finančné právo. Roku 1991 sa stal najmladším doktorom právnych vied (DrSc.) za prácu Vedecko-technický rozvoj, právo a národné hospodárstvo. Absolvoval Salzburgský seminár, kurz 307 Americké právo a právne inštitúty (1993) a kurz 370 Osobná zodpovednosť sudcov (1999). Roku 1999 úspešne vykonal advokátsku skúšku. Od 1. februára 2000 pôsobí ako advokát.

                                                               
                                                          ŽIVOTOPIS

                                                Ján  D R G O N E C

Dátum narodenia: 20.4.1952
Adresa: Advokátska kancelária Csekes, Világi, Drgonec a spol., Sasinkova 12,
              811 08 Bratislava
Telefón: +421 (2) 527 31 419                                     Fax: +421 (2) 529 32 461
e-mail: jan.drgonec©csekes-vilagi.sk

Vzdelanie
1971-1976: Právnická fakulta Univerzity Komenského v Bratislave
1977:  doktorát práv (JUDr) na základe úspešného vykonania  rigoróznej skúšky z dejín štátu 
           a práva
1981:  kandidát právnych vied (CSc.) v odbore Hospodárske a finančné právo
1991:  doktor právnych vied (DrSc.) v odbore Obchodné a finančné právo

Profesionálna kariéra

A. 	Akademická
            1998: hosťujúci profesor na University of Texas at Austin (Texas, USA)
            1980-1992: vedecký pracovník Ústavu štátu a práva SAV, Bratislava na plný úväzok
                               (1.2.1980-31.12.1981: vedecký asistent;
                                 1.1.1982-25.11.1986: vedecký pracovník;
                                 26.11.1986-29.7.1990: samostatný vedecký pracovník;
                                 27.6.1991-dosiaľ: vedúci vedecký pracovník;
                                 1. júla 1988- 31.1.1990: vedúci Oddelenia právnych aspektov štátneho 
                                  riadenia v Ústave štátu a práva SAV; 
                                  1.2.1990-1.2.1993: vedúci Oddelenia občianskeho a obchodného práva
                                   v Ústave štátu a práva SAV)
1993- 	31.3.2001: vedecký pracovník Ústavu štátu a práva SAV, Bratislava (čiastočný úväzok)
            1992: hosťovanie v Institut suisse de droit comparé, Lausanne

       B. Verejné služby
21.1.1993 	- 20.1.2000: sudca Ústavného súdu Slovenskej republiky
26.6.2002 -                   člen Súdnej rady Slovenskej republiky
     9.2002 -                   poslanec Národnej rady Slovenskej republiky
15.10.2002 -                 predseda Ústavnoprávneho výboru Národnej rady Slovenskej republiky
17.2.2003 -                   poradca prezidenta Slovenskej republiky pre oblasť práva a legislatívy
            1994-1999:  zástupca SR v subkomisii pre ústavné právo Komisie Demokracia
                   prostredníctvom práva pri Rade Európy
            1990: člen dočasnej pracovnej komisie pre prípravu zriadenia samostatného ústredného
    orgánu štátnej správy SSR pre životné prostredie (čiastočný úväzok)
            1990 (1.10.) až júl 1992: poradca námestníka ministra zdravotníctva Slovenskej republiky
                                               (čiastočný úväzok)
            1990 (8.8.) až júl 1992: vedúci pracovnej skupiny pre legislatívu Ministerstva zdravotníctva 
                                 Slovenskej republiky (čiastočný úväzok)
            1991: poradca námestníkov Ministerstva kultúry Slovenskej republiky (čiastočný úväzok)

C. 	Súkromná prax
            
1.2.2000 	- 13.11.2002: advokát, Advokátska kancelária Csekes, Világi, Drgonec a spol.
             júl-august 2000:  konzultant Svetovej banky, Washington (Sekcia ECA - Poverty 
                            Reduction/Economic Management Unit)

D. 	Základné diela

1.	Ústava Slovenskej republiky. Komentár. Šamorín, Heuréka 2004, strán 811.
                                                                ISBN 80-89122-05-1.
2.	Ústava Slovenskej republiky. Komentár k novelizácii ústavným zákonom č. 90/2001 Z.z.
Šamorín, Heuréka 2001, strán  307.   ISBN 80-968567-0-7.
3. Základné práva a slobody podľa Ústavy Slovenskej republiky, Zv. 1. Bratislava, MANZ,     1997, strán 264. ISBN 80-85719-13.
    Základné práva a slobody podľa Ústavy Slovenskej republiky, Zv. 2. Bratislava, MANZ 1999, strán 340. ISBN 80-85719-23-1.
4. Ústavné práva a zdravotníctvo. Bratislava, Archa 1996, strán 338. ISBN 80-7115-034-7
5. Tlačové právo na Slovensku. Bratislava, Archa 1995, strán 191. ISBN 80-7115-034-7
6.  Štát a právo v službách životného prostredia. Prešov, Abies 1993, strán 140. ISBN 80-88699-00-2
7.  Vedecko-technický rozvoj, právo a národné hospodárstvo. Bratislava, Veda 1991, strán 242. ISBN 80-224-0152-8
8.  Právne kultúry Ázie a Afriky. Bratislava, Veda 1991, strán 240. ISBN 80-224-0227-3
9.  Moderná medicína a právo. (spoluautor P. Holländer) Bratislava, Obzor 1982, strán 238.
      Moderná medicína a právo. (spoluautor P. Holländer) II. podstatne prepracované a 
     doplnené vydanie. Bratislava,    Obzor 1988, strán 304.

E. 	Ocenenia

- Cena Karola Planka za rok 2002 udelená za súbor odborných článkov uverejnených počas roka 2002 v časopise Justičná revue
- Prémia Literárneho fondu (Sekcia pre vedeckú a odbornú literatúra a počítačové programy)  za dielo Tlačové právo na Slovensku za rok 1995
- Prémia Sekcie pre vedeckú a odbornú literatúru Slovenského literárneho fondu za článok Zdravotníctvo v právnom štáte. Kultúrny život, 1990, č. 31, s. 14-15 (udelená dňa 8.1.1991)
- Prémia Sekcie pre vedeckú a odbornú literatúru Slovenského literárneho fondu za článok Právne aspekty používania zvukových záznamov na verejných vystúpeniach. Právny obzor, 1982, č. 1, s. 28-35. (udelená dňa 9. 9. 1982)